Með desemberblaðinu er dreift nýjum bæklingi frá orlofsnefnd fyrir árið 2010 . Á árinu sem er að líða hafa bústaðir orlofsnefndar verið nýttir sem aldrei fyrr í sögu starfseminnar , og gildir jafnt fyrir alla mánuði ársins , ekki bara sumarið . Hvert rúm skipað alla daga og nætur . LÍ á langflesta bústaðina ( 10 ) en leigir húsnæðið á Ísafirði , Höfða í Jökulfjörðum og á Vopnafirði . Veigamesta breytingin á næsta ári er að felldir hafa verið úr gildi samningar um erlenda orlofskosti , og um gistimiða á Fosshótelum . Eftir standa bústaðir innanlands þar sem læknar og gestir þeirra geta teygað í sig náttúrustemmningu og safnað kröftum .